作者：张辑
词牌/韵律：如此江山・齐天乐

paragraphs: 西风扬子江头路。
扁舟雨晴呼渡。
岸隔瓜洲，津横蒜石，摇尽波声千古。
诗仙一去。
但对峙金焦，断矶青树。
欲下斜阳，长淮渺渺正愁予。
中流笑与客语。
把貂裘为浣，半生尘土。
品水烹茶，看碑忆鹤，恍似旧曾游处。
聊凭陆諝。
问八极神游，肯重来否。
如此江山，更苍烟白露。